            ДОГОВОР  №ПО-06-25 
ЗА ЦЯЛОСТНО ИЗПЪЛНЕНИЕ НА ПРЕДВИДЕНИТЕ ДЕЙНОСТИ
[bookmark: _Hlk223015239]„Товарене, подвоз и разтоварване на прогнозни количества дървесина от временни складове на об.№2606, намиращи се на територията на ТП"ДГС Твърдица“  до ТИР станция
              Днес, 22.04.2026 г. в гр.Твърдица, на основание чл. 35, ал. 1 от „Наредбата за условията и реда за възлагане изпълнението на дейности в горските територии- държавна и общинска собственост, и за ползването на дървесина и недървесни горски продукти”, във връзка със заповед № РД-10-89/ 15.04.2026 г. на Директора на ТП „ДГС Твърдица” за определяне на изпълнител от спечелен открит конкурс, се сключи настоящият договор за възлагане на добив на дървесина между
1. „Държавно горско стопанство Твърдица” ТП на ”Югоизточно Държавно предприятие” ДП, със седалище и адрес на управление: гр. Твърдица, ул. „Балкан“, № 29, ЕИК: 2016176540084, представлявано от инж. Коста Петров Ашламов в качеството му на Директор, наричано за краткост по – долу ВЪЗЛОЖИТЕЛ, от една страна   
и
2.„Балкан Транс“ ЕООД със седалище и адрес на управление: гр.Твърдица, ул. „Захари Стоянов” № 10, ЕИК:119675710, управлявано от Николай Ганчев Колев в качеството си на управител, и наричан накратко ИЗПЪЛНИТЕЛ, от друга страна при следните условия:
І. ПРЕДМЕТ НА ДОГОВОРА. СРОК НА ДОГОВОРА.
ВЪЗЛОЖИТЕЛЯТ (Товародател) възлага, а ИЗПЪЛНИТЕЛЯТ (Превозвач) приема да извърши срещу възнаграждение дейностите: „Товарене, подвоз и разтоварване на прогнозни количества дървесина от временни складове на об.№2606,намиращи се на територията на ТП"ДГС Твърдица“  до ТИР станция както следва:
[image: ]
1.1. Срокът на договора е до 30.12.2026г.
II. ЦЕНА И НАЧИН НА ПЛАЩАНЕ. ГАРАНЦИЯ ЗА ИЗПЪЛНЕНИЕ.

[bookmark: _Hlk227139968]2.1.Общата стойност, която ВЪЗЛОЖИТЕЛЯТ ще заплати на ИЗПЪЛНИТЕЛЯ, е на стойност от 2556 евро /Две  хиляди петстотин петдесет и шест евро /без ДДС , 5000 лева/Пет хиляди лева/ без ДДС;.

        2.2. Цената по т. 2.1. се плаща след приключване на дейностите и представяне на предавателно- приемателните протоколи за тях и съответните кантарни бележки / за дървесината на тон/ от калиброван по стандартите на БДС кантар, като е описан неговият сериен номер, дата на калиброване. Заплащането на услугата  става, в 10- дневен срок, срещу издадена от ИЗПЪЛНИТЕЛЯ фактура, считано от датата на нейното представяне.

	

ВЪЗЛОЖИТЕЛ (ТОВАРОДАТЕЛ):…../п*/…….	ИЗПЪЛНИТЕЛ (ПРЕВОЗВАЧ):…../п*/…….
ТП „ДГС Твърдица”	ФИРМА „Балкан Транс” ЕООД




Протоколите се съставят от комисия в състав: двама представители на ТП „ДГС Твърдица”; 
представител на Изпълнителя;
Фактури се съставят два пъти в месеца: за превозена дървесина от 01- во до 15-то число на месеца на 16-то число и от 16-то число до края на месеца- на 1-во число на следващия месец.
               2.3.Плащането на цената се извършва по банков път- в банка ………………………………, 
IBAN № ……………………………, BIC:………..
    2.4.При сключване на договора, ИЗПЪЛНИТЕЛЯТ представя гаранция за изпълнение в размер на 127,80 евро /Сто двадесет и седем евро и 80 цента/ , 250 лева/Двеста и петдесет лева /- 5 % от достигнатата стойност за обекта/ по банкова сметка на – “ЮИДП” ДП - ТП „ДГС Твърдица” в   ОБЕДИНЕНА БЪЛГАРСКА БАНКА /ОББ/ АД – IBAN: BG19UBBS81551004455355 BIC: UBBSBGSF. Когато изпълнителят е избрал гаранцията за изпълнение да бъде под формата на парична сума, внесената гаранцията за участие служи за пълно или частично изпълнение на задължението за внасяне на гаранция за изпълнение.
              2.5.ВЪЗЛОЖИТЕЛЯТ освобождава гаранцията за изпълнение без да дължи лихви на ИЗПЪЛНИТЕЛЯ в срок от 10 /десет/ работни дни след окончателното приемане на извършената работа по т. 1.1. от настоящия договор, с предавателно- приемателни протоколи освен ако същият е прекратен по вина на ИЗПЪЛНИТЕЛЯ.
               2.6.ВЪЗЛОЖИТЕЛЯТ задържа гаранцията за изпълнение на договора, ако в процеса на неговото изпълнение възникне спор между страните, който е внесен за решаване от компетентния съд.
III. ЗАДЪЛЖЕНИЯ НА ВЪЗЛОЖИТЕЛЯ
3.1. ВЪЗЛОЖИТЕЛЯТ се задължава да предизвести ИЗПЪЛНИТЕЛЯ в срок от 1 (един) работен ден за нуждата на извоз и за количеството дървесина, предмет на извозването.
3.2. ВЪЗЛОЖИТЕЛЯТ се задължава да предаде дървесината в състояние, годно за товарене.
3.3. ВЪЗЛОЖИТЕЛЯТ предава заедно с дървесината и документите, установяващи законния и произход.
3.4. ВЪЗЛОЖИТЕЛЯТ се задължава да заплати уговорената цена при условията на т. 2.2. от договора.
IV. ЗАДЪЛЖЕНИЯ НА ИЗПЪЛНИТЕЛЯ
4.1. ИЗПЪЛНИТЕЛЯТ се задължава да извърши дейностите в срок до 30.12.2026г.
4.2. ИЗПЪЛНИТЕЛЯТ се задължава след заявка от ВЪЗЛОЖИТЕЛЯ, в срок до 5 дни, да извърши товаренето, превоза и разтоварването на дървесината с грижа на добър стопанин, от отправната точка до ТИР станция.
4.3. ИЗПЪЛНИТЕЛЯТ се задължава да извърши превоза по най- краткия възможен път, освен ако отклонението от най- краткия маршрут се наложи за запазване на дървесината от възможни вреди.  
4.4. ИЗПЪЛНИТЕЛЯТ се задължава да спазва изискванията на действащите нормативни документи за техническа безопасност и охрана на труда, като носи отговорност за злополука с наетите от него работници. Да осигури здравословни и безопасни условия на труд на наетите от него работници, което включва специално предпазно облекло и средства за пътна помощ.
4.5. ИЗПЪЛНИТЕЛЯТ се задължава да извършва първоначален инструктаж на наетите от него работници, с които изпълнява предмета на договора, като им предостави информация за опасностите и рисковете в гората, и им предостави за подпис „Книга за инструктаж”.
     4.6. ИЗПЪЛНИТЕЛЯТ се задължава да извършва ежедневен, периодичен и извънреден инструктаж, както и инструктаж на работното място на всички наети от него работници, като им предостави за подпис „Книга за инструктаж”.

   



            
4.7.  Да присъства лично или да осигури свой упълномощен представител за приемане и предаване на дървесината, за което се изготвя и подписва двустранен предавателно- приемателен протокол за приемане на извършената работа.
4.8. В съответствие с рамковата конвенция на ООН по изменение на климата и Закона за защитените територии, съгласно производствените, санитарните и противопожарните изисквания, ИЗПЪЛНИТЕЛЯТ трябва да изнася всякакви битови, технически и недървесни отпадъци на регламентираните сметища и след работно време да ги извозва до контейнерите за смет в населените места.
4.9. ИЗПЪЛНИТЕЛЯТ се задължава да подсигури средства против изливане на горива и смазочни материали.
4.10. ИЗПЪЛНИТЕЛЯТ се задължава след приключване транспортирането на дървесината да възстанови използваните горски пътища в такова състояние, в каквото са били преди започване на дейността по договора.
4.11. ИЗПЪЛНИТЕЛЯТ се задължава да опазва пътната инфраструктура и комуникациите, поради което трябва да почиства от кал и отпадъци гумите и всички превозни средства, които ползва в гората.
4.12. ИЗПЪЛНИТЕЛЯТ се задължава да запази дървесината в количествено и качествено отношение от момента на приемането и до момента на предаването и.
4.13. ИЗПЪЛНИТЕЛЯТ носи отговорност за изгубването, погиването или повреждането на превозваната дървесина (изцяло или частично).
V. СЪОБЩЕНИЯ
5.1. Всички съобщения и уведомления, включително и за разваляне на договора, ще се извършват в писмена форма (препоръчана поща, факс, e-mail, на ръка в деловодството на ТП„ДГС Твърдица” или устно съгласно чл. 61 от АПК).
5.2. При промяна на адреса за кореспонденция на някоя от страните по договора, същата е длъжна в седемдневен срок да информира другата страна.
VI. ПРЕКРАТЯВАНЕ НА ДОГОВОРА Договорът се прекратява:
6.1. По взаимно съгласие на страните, изразено в писмена форма;
6.2. С изтичане срока на договора;
6.3. От ВЪЗЛОЖИТЕЛЯ с едностранно писмено волеизявление, без да дължи обезщетение за пропуснати ползи, когато по време на действието на договора се установи, че:
6.3.1. ИЗПЪЛНИТЕЛЯТ вече не отговаря на някое от изискванията на ВЪЗЛОЖИТЕЛЯ в резултат на настъпила промяна в обстоятелствата;
6.3.2. ИЗПЪЛНИТЕЛЯТ е подписал декларация с невярно съдържание при провеждането на конкурса за възлагане на дейността;
6.3.3. ИЗПЪЛНИТЕЛЯТ е допуснал неотстраними отклонения от определените с договора срокове;
6.3.4. ИЗПЪЛНИТЕЛЯТ е допуснал отстраними отклонения от определените с договора технологични и качествени показатели за извършване на съответната дейност, които не желае да отстрани за своя сметка.
6.4. С изпълнение на задълженията по договора;
6.5. При настъпване на обективна невъзможност за изпълнение на възложената работа
6.6. Отказ на ВЪЗЛОЖИТЕЛЯ от договора, когато важни причини налагат това.
VII. САНКЦИИ И НЕУСТОЙКИ
7.1. ВЪЗЛОЖИТЕЛЯТ задържа гаранцията за изпълнение в следните случаи:
7.1.1. Когато ИЗПЪЛНИТЕЛЯ виновно не е изпълнил задълженията си по договора;
7.1.2. При лошо или забавено изпълнение на ИЗПЪЛНИТЕЛЯ, което може да му се вмени във вина.
В случаите, посочени в т. 7.1.1. и 7.1.2 от договора, ВЪЗЛОЖИТЕЛЯТ може да търси обезщетение по общия ред.


VIII. ДОПЪЛНИТЕЛНИ РАЗПОРЕДБИ
8.1. Настоящият договор влиза в сила от датата на подписването му от страните.
8.2. Настоящият договор не може да бъде изменян.	
8.3. Страните по настоящия договор ще решават възникналите спорове относно изпълнението му в дух на добра воля, чрез преговори и взаимно съгласие между страните, а когато такова липсва- съгласно законодателството на Република България.
8.4. Изменения и допълнения в настоящия договор могат да се правят само с допълнително писмено споразумение /анекс/ по реда на Наредбата, подписано от двете страни.
8.5. Всички съобщения и уведомления между страните по настоящия договор ще бъдат в писмена форма, която ще се смята спазена и при отправянето им чрез електронна поща, факс или на ръка в деловодството на ТП „ДГС Твърдица”.
8.6. Извършената работа се удостоверява с предавателно- приемателен протокол, подписан от двете страни по договора.
8.7. Предложението /офертата/ на изпълнителя е неразделна част от договора.
Този Договор се състои от 4 (четири) страници и е изготвен и подписан в 2 (два) еднообразни оригинални екземпляра с изключение на подписите на последната страница, на която в изпълнение на Заповед № РД-10-243 / 26.05.2022 г. на Директора на ЮИДП ДП – гр. Сливен относно въвеждане на правила при изготвяне и подписване на договори, в екземпляра за ВЪЗЛОЖИТЕЛЯ от негова страна са подписите на представляващите (Директор и главен счетоводител), съгласувал и изготвил (съответно ресорния зам.-директор и служителят изготвил договора), а в екземпляра за ИЗПЪЛНИТЕЛЯ - от управляващия или упълномощено от него лице.



ВЪЗЛОЖИТЕЛ (ТОВАРОДАТЕЛ):	ИЗПЪЛНИТЕЛ (ПРЕВОЗВАЧ):

ТП „ДГС Твърдица”	ФИРМА.„Балкан Транс“ ЕООД ……………/п*/………………	  ……/п*/……….
/инж.Коста Ашламов/	  Николай  Колев
                                                                                                  / Управител/

……………/п*/…………….
/Радоситна Бистрева-Гл.счетоводител/



ЙП/

Съгласувал:
инж.Димитър Койтаров                                        зам.директор                                                      дата: 22.04.2026г.
( собствено и фамилно име)		(длъжност)	         (подпис)

Изготвил:
Йорданка Панчева                                        пом.лесничей                                                             дата: 22.04.2026г.
( собствено и фамилно име)		(длъжност)	         (подпис)
* Налице са положени подписи, като същите  са  заличен съгласно Общия регламент за защита на личните данни (Регламент (ЕС) 2016/679)

ОБЕКТ №

Дървесен 

вид сортимент мярка

прогн.

к-ва  

Разстояние 

на подвоза 

на 

дървесинат

а в двете 

посоки  км.

Ед.цена 

за eur 

тон без 

ДДС

Ед.цена 

за 

лв.тон 

без ДДС

Общо 

разходи 

евро. 

без ДДС

Общо 

разходи 

лева без 

ДДС

2606 широколистни

технологична 

дървесина тон 200 от 15 до 30 12,78 25,00 2556 5000,00

200 от 15 до 30 12,78 25,00 2556 5000,00 ВСИЧКО:


